text: Flyveforbud spænder ben for eftersøgning  
  19 april 2010 kl. 08.10
  Eftersøgningen af den forsvundne 55-årige Lene Eriksen fra Strandhuse i Kolding bliver også påvirket af askeskyen fra Island. Flyveforbudet betyder, at politiet ikke må sende helikopetere afsted, som normalt sker ved person­efter­søgninger. Det fortæller vagtchefen ved Sydøstjyllands Politi til jv.dk.
  Hurtigere med helikopter  
  Flyveforbudet ærgrer politiet:  
  - Eftersøgningen ville have været hurtigere, hvis vi kunne få helikop­teren i luften. Men da der er flyve­forbud i hele Danmark, kan vi ikke. Ef­tersøgningen går ikke i stå, men man gør det på en anden måde, siger vagt­chef, Sydøstjyllands Politi til jv.dk.
  
  Stadig effektiv
  Han forklarer, at helikopteren kan dække større åbne områder hurtigere end hundeførerne. Især er helikopteren effektiv i klart vejr.
  Gøre som vi plejer
  - Helikopteren er god til at dække større åbne områder. I stedet må vi gøre, som vi plejer: Bruge hundefolk og hjemmeværnet, pressen og offentligheden. Helikopteren er en faktor, vi har været nødt til at se bort fra, forklarer Bent Hedeager Nielsen.
  Han afviser imidlertid, at eftersøgningen er blevet mindre effektiv. Den tager blot længere tid.
  